**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

# **«Коми Республика мутасын гражданалысь**

# **лӧнь да майшасьтӧг олӧмсӧ могмӧдӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2023 вося урасьӧм тӧлысь 16 лунӧ

**1 статья.** Пыртны «Коми Республика мутасын гражданалысь лӧнь да майшасьтӧг олӧмсӧ могмӧдӧм йылысь» Коми Республикаса Оланпасӧ(Коми Республикаса канму власьт органъяслӧн индӧд-тшӧктӧмъяс, 2016, 18 №, 258 ст.; 2018, 19 №, 356 ст.; 2021, 6 №, 105 ст.; 2022, 13 №, 197 ст.) татшӧм вежсьӧмъяс:

1. 2 статьяын:

1) 1 юкӧнын:

а) медводдза абзацӧ «объектъяс вылын» кывъяс бӧрын содтыны «тайӧ статьялӧн 2 юкӧнын урчитӧм аслыспӧлӧслунъяссӧ тӧд вылӧ босьтӧмӧн» кывъяс;

б) 1 пунктын «уджалан» кыв кольны «уджалан» кывйӧн;

2) 2 юкӧн гижны тадзи:

«2. Оз позь торкны гражданалысь лӧнь да майшасьтӧг олӧмсӧ тайӧ Оланпаслӧн 3 статьяса 2 пунктын индӧм объектъяс вылын:

1) 13 час 00 минутсянь 15 час 00 минутӧдз уджалан лунъясӧ (выльлунсянь пекничаӧдз бӧръясӧ пыртӧмӧн);

2) 13 час 00 минутсянь 15 час 00 минутӧдз да 19 час 00 минутсянь 22 час 00 минутӧдз субӧтаӧ, федеральнӧй оланпастэчасӧн урчитӧм уджавтӧм праздник лунъясӧ (случай кындзи, кор татшӧм праздник лунъясыс веськалӧны вежалунӧ) да шойччан лунъясӧ, кутшӧмъясӧс шойччан да уджавтӧм праздник лунъяслӧн лӧсялігӧн федеральнӧй оланпастэчас серти вуджӧдӧма уджалан лунъяс вылӧ;

3) 13 час 00 минутсянь 22 час 00 минутӧдз вежалунӧ (сы лыдын сэк, кор вежалун веськалӧ федеральнӧй оланпастэчасӧн урчитӧм уджавтӧм праздник лунӧ).».

2. 3 статьяын:

1) 2 пунктын «олан да овтӧм» кывъяс киритны;

2) пасйӧдӧ «4 да 6 пунктъясын» кывъяс водзӧ содтыны «1 юкӧнлӧн» кывъяс.

3. 4 статьяын:

1) медводдза абзацын «Тайӧ Оланпаслӧн» кывъяс вежны «1. Тайӧ Оланпаслӧн» кывъясӧн;

2) содтыны татшӧм сюрӧса 2 юкӧн:

«2. Тайӧ Оланпаслӧн 2 статьяса 2 юкӧнын индӧм кадколастъясӧ тайӧ Оланпаслӧн 3 статьяса 2 пунктын индӧм объектъясын гражданалысь лӧнь да майшасьтӧг олӧмсӧ торкысь вӧчӧмторъяс (вӧчтӧмтор) лыдӧ пырӧны дзоньтасян, выль ног лӧсьӧдан да (либӧ) планировка вежан уджъяс нуӧдӧм, мый вӧсна торксис гражданалӧн лӧнь да майшасьтӧг олӧмыс.»;

3) пасйӧдъясын:

а) 1 пунктӧ «1 да 11 пунктъясын» кывъяс водзӧ содтыны «1 юкӧнлӧн» кывъяс;

б) 2 пунктӧ «4 пунктын» кывъяс водзӧ содтыны «1 юкӧнлӧн» кывъяс.

**2 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.

Коми Республикаса Юралысь В.В. Уйба

Сыктывкар

2023 вося урасьӧм тӧлысь 27 лун

7-РЗ №